cyanic-selkie/wikianc huggingface dataset:
Spenningskonsentrasjon
Hot spot-metoden
Elementinndeling lages med jevne overganger i størrelsen, der en unngår store sprang i størrelse. Videre er det en del forhold knyttet til vinklene i elementer og lengde-bredde-forholdet som må etterleves. Videre må modellen være stor nok til at resultatene ikke blir påvirket av randbetingelsene. Metoden er også følsom for elementstørrelsen og elementtypen. En bruker derfor ofte ikke elementer med sider som er større enn platetykkelsen, og for volumeelementer sider som er større enn halve platetykkelsen. Spenningene i hvert element blir så ekstrapolert til det punktet en ønsker å bestemme spenningen.
Forebygging og skadeoppretting
Det er gunstig å oppdage slike sprekker så tidlig som mulig for å kunne redusere skadevirkningen. Sprekker som bruker lang tid til det er mulig å oppdage dem er ofte mindre farlige enn dem som går hurtig, selv om det ikke alltid er tilfelle som for sprø materialer. Dersom en oppdager sprekker er det vanlig å gjennomgå utmattingsanalysene på ny, eller å utføre nye med en større nøyaktighet. Skal en forhindre at sprekkene blir farlige er de mest vanlige tiltakene:
Sprint-NM på skøyter junior 1990
Juniornorgesmestere i sprint ble Heidi Støkker, Kongsvinger IL for damer yngre junior og Siw Sviggum, Hortens SK for damer eldre junior. Thor Olav Tveter, IF Fram for herrer yngre junior og Bjørn Egil Lundgrenn, Kongsvinger IL for herrer eldre junior.
Pytheus
Pytheus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, brokete fargede trebukker. De er varierende farget i rødt og svart. Oversiden er fint, spredt hårete. Antennene er tynne og omtrent så lange som kroppen. Pronotum har rundede sider, dekkvingene er parallellsidige, nokså smale, med opphøyde lengderibber.
Utbredelse
Slekten er utbredt i Australia.
International Force East Timor-medaljen
International Force East Timor-medaljen (engelsk: International Force East Timor Medal) er en australsk medalje innstiftet 25. mars 2000 og som tildeles personell som tjenestegjorde i INTERFET, den internasjonale styrken i Øst-Timor 1999–2000. Styrket ble ledet av Australia. Medaljen tildeles av Australias generalguvernør.
Utforming
Medaljen er utført i sølvnikkel. Adversen bærer et fredsmotiv, omrisset av en stilisert due, som i nebbet holder en olivenkvist. Duen er satt over et kart over Øst-Timor. Motivet er omgitt av omskriften «INTERNATIONAL FORCE EAST TIMOR». Det er også en olivenkvist i nedre del av medaljen. Reversen har omskriften «TOGETHER AS ONE FOR PEACE IN EAST TIMOR». Medaljen er opphengt i båndet i en spenne, som er besatt med en sjutagget stjerne, en såkalt føderasjonsstjerne, som også er å finne i Australias flagg. Medaljebåndet er har en smal rød midtstripe flankert av striper i mørk grønt og striper i lys blått og hvitt ved kantene.
Tildeling
Medaljen tildeles personell i Australias forsvar som tjenestegjorde minst 30 dager eller 30 tokt i INTERFET mellom 16. september 1999 og 10. april 2000. I alt 17 land bidro med personell til INTERFET. Den australske medaljen for deltagelse i styrken kan også tildeles tjenestegjørende personell fra andre land enn Australia. Dette var første gang Australia delte ut en av sine kampanjemedaljer til utledninger. Det ble utdelt totalt 15 046 medaljer, hvorav 8 690 til australsk personell og 6 356 til utenlandske medlemmer av INTERFET.
Medaljen og Norge
International Force East Timor-medaljen ble også tildelt nordmenn og er godkjent til bruk på norsk militær uniform. I norsk militær sammenheng behandles medaljen som tilhørende «Gruppe 5: Andre utenlandske dekorasjoner».
Minna Rytisalo
Minna Rytisalo (født 1974) er en finsk lærer og forfatter.
Hennes debutroman Lempi (2016, norsk oversettelse 2018) vant den finske Takk for boken-medaljen og den finske bokbloggerprisen, og ble nominert til Runebergsprisen og to andre litteraturpriser.
Bajankhongor (provins)
Bajakhongor er en av Mongolias 21 provinser.
Flint (elv)
Flint er ei elv i delstaten Georgia i USA. Den er 554 kilometer lang og har et nedbørfelt på 21 900 km². Elva har utspring i den sørlige Piedmont-regionen, sør for storbyen Atlanta. Den renner i sørlig retning gjennom de sørvestlige deler av Georgia og løper sammen med Chattahoochee i den kunstige Seminolesjøen, ved grensa til Florida.
Stenocrepis
Stenocrepis er en slekt av billene i delgruppen (underfamilien) Licininae i familiegruppen løpebiller.
Utseende
Middelsstore (ca. 10 millimeter), ovale, mørkt metallisk fargede løpebiller. Fasettøyne og kjever er ikke spesielt store. Pronotum er rundet, minst så langt som bredt. Dekkvingene har fine lengdefurer.
Utbredelse
Slekten er utbredt i Amerika.
Seiffen (Erzgebirge)
Seiffen, siden 1956 kalt Kurstedet Seiffen (Kurort Seiffen), er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Siden 1. april 2000 har kommunen vært sete for forvaltningsfellesskapet Seiffen. Kommunen hadde 2 415 innbyggere den 31. desember 2007.
Kjøremotstand
Kjøremotstand er et felles begrep for fysiske krefter som er avgjørende for hvor mye energi et kjøretøy trenger for å igangsette eller opprettholde fremdrift.
FC Football
FC Football er et norsk sportsprogram om fotball som gikk på TV 2-kanalene fra 2011 til 2014. Programmet gikk på TV 2 Sport Premium og TV 2 Zebra og ble ledet av Aleksander Schau og Thomas Aune. Programmet baserte seg på skråblikk, kuriositeter og gode historier tilknyttet fotball.
Bulgan (provins)
Bulgan er en av Mongolias 21 provinser. Den befinner seg nord i landet. Provinshovedstaden heter også Bulgan.
Tormod Våga
Tormod Våga (født 1970) er en norsk lokalpolitiker (Sp) som fra 2015 til 2019 var ordfører i Bokn kommune.
Våga har vært ansatt som trafikksentralsjef ved Kystverkets trafikksentral på Kvitsøy. Han er også innehaver av Hårsmia Bokn.
Filosofiåret 1327
Filosofiåret 1327 er en oversikt over hendelser, utgivelser og personer med tilknytning til filosofi i 1327.
Louping ill
Louping ill, også kjent som Ovine encephalomyelitis, infektiøs encephalomyelitis hos sau, trembling-ill og byksesjuke er en flåttbåren virussykdom som i hovedsak rammer sau, men kan også ramme storfe, geit, gris, hest, rype. Også mennesker kan bli smittet. Sykdommen er sjelden i Norge.
Forekomst
Man har tidligere trodd at sykdommen var begrenset til De britiske øyer, men den har senere blitt diagnostisert på sau i Sunnhordland og Vest-Agder, sist gang i 1991. Sykdommen er kjent fra Skottland, Nord-Irland, Cornwall og Wales. En nært beslektet sykdom er også funnet i Bulgaria, Tyrkia og de baskiske delene av Spania.
Årsak og smitteveier
Skyldes louping ill-virus, et nevrotropisk flavivirus i en gruppe virus kalt tick-borne-encefalitt-virus (TBE). Viruset overføres via skogflått i klodens nordlige tempererte områder. Melk fra syke dyr kan inneholde virus og det er dokumentert at kje som dier geit kan smittes, men tilsvarende overføring hos sau er ikke kjent.
For louping ill synes det som om det er sau og rype som i hovedsak overfører smitte tilbake til flåttpopulasjonen. Da dødeligheten hos rype her i landet er svært stor for denne sykdommen, antas det at det er sauene som bestemmer smittepresset i naturen. Dette i motsetning til sjodogg, en annen flåttbåren sykdom der hjortedyr er et reservoar for sykdommen. Sammen med rype er hare også blitt trukket fram som et mulig reservoar. Dødeligheten varierer mellom rypearter.
Symptom og utvikling hos sau
Sykdommen kan angripe sentralnervesystemet, og hos sau kan sykdommen gi alt fra svakt ukoordinerte bevegelser til paralyse, koma og død innen et døgn. Sauer i alle aldre kan rammes, selv om den oftest diagnostiseres hos lam og årsgamle sauer. Inkubasjonstiden er 2-4 dager, med en etterfølgende feberperiode på 2-3 dager med temperaturer opptil 41,5 °C. (Inkubasjontiden oppgis av noen kilder til å være 1-3 uker.) Andre symptomer er nedtrykthet, liten matlyst og noen ganger forstoppelse. Temperaturen synker så, samtidig som sauen friskner til.
Hos noen dyr vil viruset nå infisere sentralnervesystemet, og dyret viser såkalte nervøse symptom, dvs symptom på skader på sentralnervesystemet. Man vil se en ny feberfase, der dyrene fjerner seg fra flokken og blir ofte stående med hodet hevet og med rykninger i lepper og nesebor. Sauen kan sleve og ha tungen stikkende ut. Sauen får skjelvinger, og musklene i nakke og bein blir stramme og harde, noe som gir et spesielt stivt ganglag, og det er dette som har gitt sykdommen sitt navn. (Fra engelsk loup, å hoppe) Koordinasjonsproblemer er tydeligst i bakparten, og overfølsomhet overfor høye lyder og berøring kan forekomme. Utover i sykdomsforløpet blir dyret ofte tilsynelatende blind.
Sauer som kommer seg kan få varige skader på sentralnervesystemet, og små lam født av sauer uten immunitet kan dø brått uten forutgående symptom. Hvis sauen, noen dager etter infeksjon med louping ill-viruset blir infisert av bakterien som forårsaker sjodogg eller parasitten som forårsaker toksoplasmose, vil sykdomsbildet bli dramatisk verre, trolig ved at disse sykdommene svekker sauens immunforsvar. Sjodogg er også en flåttbåren sykdom.
Utvikling i flokken
Når louping ill angriper en saueflokk for første gang, vil dyr i alle aldre angripes, og tapsraten kan være så høy som 60 %. Sykdommen vil så vise seg igjen årlig, men da mindre alvorlig. Den angriper da bare lam som er nye av året, og tapene kan ligge på 4 %. Dette på grunn av den livslange immuniteten sau opparbeider seg ved førstegangs infeksjon. Sau som har overlevd sykdommen kan vel å merke fremdeles være bærere av viruset.
Symptom hos storfe, hest og gris
Stort sett som hos sau, men sykdommen er sjelden hos hest.
Diagnose
Andre sykdommer i sentralnervesystemet kan gi lignende symptomer, så som f.eks hjernebarksår, listeriose og rabies. Påvisning av virus i hjernen eller antistoffer i blodet vil derimot gi en sikker diagnose
Forebygging
Vaksinering har vist seg effektivt. Sauen bør først vaksineres to ganger første leveår, med ny vaksinering av avlsdyr annethvert år. Tiltak som for sjodogg, som reduksjon av flåttbestanden i beitet og å flytte dyra til flåttfrie områder har også god effekt. Ektoparasittbehandling av sauene har derimot ikke hatt særlig effekt, da man ikke greier å behandle dyrene ofte nok.
Behandling
Det finnes ingen effektiv behandling for sauer der sentralnervesystemet har blitt angrepet.
Louping ill hos mennesker
Viruset kan angripe mennesker. Diagnosen er ikke stilt på mennesker i Norge, men fra Storbritannia finnes det tilfeller av smitte til veterinærer, bønder og slakteriarbeidere. Symptomene er influensaaktige, med høy feber og muskelsmerter, men noen gange med påfølgende encephalitt. Smitteveier er flåttstikk, melk og håndtering av materiale fra sauens hjerne. Det finnes en vaksine for mennesker. På verdensbasis er et tredvetalls tilfeller av smitte til mennesker rapportert
We Are Not Your Kind
We Are Not Your Kind er det sjette studioalbumet til det amerikanske heavy metal-bandet Slipknot. Albumet var split inn på EastWest Studios i Hollywood i California sammen med co-produsent Greg Fidelman (som tidligere hadde produsert bandet sitt 2014 album 5. The Gray Chapter) som var utgitt 9. august 2019 på Roadrunner Records. Tittelen på albumet er hentet fra teksten i sangen «All Out Life» som var utgitt som en egen single i 2018, og som er inkludert som en bonussang på den japanske versjonen av albumet. We Are Not Your Kind er det første Slipknot albumet som var spilt inn som et åttemanns-band ettersom deres tidligere perkusjonist Chris Fehn forlot bandet i mars 2019.
Etter å ha blitt ferdig med turnen for 5. The Gray Chapter, begynte Slipknots gitarist Jim Root og perkusjonist Shawn "Clown" Crahan å skrive og lage demo material for bandets oppfølgende album tidlig i 2017. Ifølge Crahan, skrev bandet og spilte inn totalt 22 sanger og 26 mellomspill. Innspilling begynte i november 2018 kort tid etter singelen «All Out Life». Albumet var ferdig i april 2019 og sangen «Unsainted» var utgitt ut som singel neste måned. Denne var etterfulgt med «Solway Firth» i juli, «Birth of the Cruel» i august og «Nero Forte» i Desember.
Spania under Paralympiske vinterleker 2018
Spania deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Rørtransport av hydrogen
Rørtransport av hydrogen inngår i infrastrukturen for hydrogen.
Økonomi
Rørtransport av hydrogen brukes for å forbinde produksjonssted og forbrukssted for hydrogen. Kostnadene for rørtransport er i samme størrelsesorden som for naturgass under trykk (CNG) og teknologien er uttestet. Men det meste av hydrogen produseres i dag samme sted som det brukes. I 2004 var det 1450 km med lavtrykks rørsystem for hydrogen i USA og 1500 km i Europa.
Bizkaia
Bizkaia (spansk: Vizcaya) er et historisk territorium og en provins i Baskerland, i det nordlige Spania. Hovedstaden er Bilbao (Bilbo). Bizkaia er en av de rikeste provinsene i Spania takket være den massive industrialiseringen på begynnelsen av 1900-tallet. I dag har tjenestenæringen tatt over, særlig etter deindustrialiseringen på 1970-tallet. Provinsen har et innbyggertall på 1 139 863 (2006). Provinshovedstaden er Bilbao.
Mini
Mini viser til at noe er mindre relativt til noe annet. Ordet brukes gjerne som prefiks som beskrivelse for ordet som følger. Mini kan ha flere betydninger:
Asbjørn Wibe
Asbjørn Wibe (født 29. juli 1931 i Inderøy, død 4. mars 1999 i Steinkjer ) var en norsk lærer, skoleleder og lokalpolitiker i Mosvik. Han representerte «Uavhengig liste», og var ordfører fra desember 1986 til desember 1987 etter Jarle Aunes død.
Eastern Washington University
Eastern Washington University er et delstatseid universitet i Cheney, delstaten Washington i USA. Universitetet har også en campus i Spokane. Det ble opprettet i 1882.
Ved EWU var det i 2006 i alt immatrikulert 11 161 studenter, som betalte US$ 4 565 i skolepenger dersom de var fra delstaten. Det tilbys kurs på åtte ulike steder i staten Washington, inklusive Seattle. I alt er det tilbud om ca. 100 fag, ti mastergradskurs og fire sertifiserte profesjonsutdanninger.
Asbjørn Wibe
Han var medlem av kommunestyret i Mosvik i flere perioder, og satt fra 1980 i formannskapet. Han var varaordfører i to perioder, og konstituert som ordfører det siste året av valgperioden 1983-87.
Eastern Washington University
Høyeste studienivå er doktorgradstudier (Ph.D) i fysioterapi.
Asbjørn Wibe
Wibe ble enkemann i 1973 og gift på nytt på 1980-tallet. Hans første kone Rannveig Drabløs var svigerinne av Einar Jenssen på Vinje bruk.
Eastern Washington University
Rektor er dr Adolfo Arévalo.
Fysikalsk kjemi
Fysikalsk kjemi er et vitenskapelig felt som befinner seg i overgangen mellom kjemi og fysikk. Fysikalsk kjemi beskjeftiger seg især med kjemisk termodynamikk, kjemisk kinetikk, kvantekjemi, statistisk mekanikk og spektroskopi.
Fysikalsk kjemi er også et viktig redskap innenfor materialvitenskap.
Josiah Willard Gibbs kalles ofte den fysikalske kjemiens grunnlegger, ettersom mange viktige fysiokjemiske konsept som fri energi, kjemisk potensial og Gibbs faseregel ble utviklet i hans artikkel On the Equilibrium of Heterogeneous Substances fra 1876.
Paul Goma
Paul Goma (født 2. oktober 1935 i Mana i Bessarabia i kongeriket Romania, død 25. mars 2020 i Paris) var en rumensk forfatter som var en framtredende dissident under kommunisttiden. Han satt fengslet flere ganger for sine meningers skyld før han flyttet til Frankrike, der han i mange år formelt sett var statsløs. Hans forfatterskap består av romaner, selvbiografier og dagbøker. På 2000-tallet ble han anklaget for å være antisemitt på grunn av en skildring av motsetninger mellom rumenere og jøder under andre verdenskrig. I 2013 ble han moldovsk statsborger.
Romania
Under den sovjetiske okkupasjonen av Bessarabia i 1940 ble hans far fengslet og deportert til Sibir, men kunne returnere til sin familie i 1943. Året etter flyttet familien flere ganger for å unnslippe sovjetmyndighetene som ville deportere dem. For en tid levde de i skjul i skogen utenfor Buia. I januar 1945 ble de oppdaget og satt i fangeleir, men de klarte å forfalske de papirer som krevdes for å unnslippe å sendes til Sibir. Foreldrene ble fengslet igjen i 1949 og utsatt for voldsomme forhør. I 1952 ble Goma, som da var gymnaselev, forhørt av sikkerhetstjenesten om hvorfor han førte en hemmelig dagbok skrevet i kode.
Goma begynte på litteraturstudier ved Bukarests universitet i 1954. Ved en tilstelning høsten 1956 leste han et utdrag fra en roman han hadde skrevet, som handlet om en ung mann som protesterer mot de kommunistiske myndigheter. Dette var rett etter oppstanden i Ungarn, som hadde ført til skjerpede sikkerhetstiltak fra myndighetenes side, og Goma ble dømt til to års fengsel for opplesningen. Goma sonet ved fengslene i Gherla og Jilava, fulgt av fem års husarrest. Han gjenopptok studiene i 1965. Han forsøkte å få sin første roman utgitt i Romania i 1966, men mislyktes. Han sendte den i stedet til Frankrike og til Vest-Tyskland, der den kom ut i oversettelser.
Han ble medlem i det rumenske kommunistiske parti i 1968. Goma fortsatte å bli utgitt i utlandet og leste inn sin bok Gherla - min ungdoms straff som så ble avspilt i Radio Free Europe. I januar 1977 gav han i en av Radio Free Europes sendinger sin støtte til de tsjekkoslovaker som hadde undertegnet Charta 77, noe som da var unikt for en rumener fra eget land. Dette førte til fengsling og tortur, men den internasjonale oppmerksomhet gjorde at myndighetene slapp ham fri.
Frankrike
I november 1977 flyttet Goma til Frankrike som politisk flyktning. Året derpå inndro de rumenske myndigheter hans statborgerskap. Ettersom han avstod fra å søke om fransk borgerskap ble han ofte regnet som statsløs. I 1982 sendte det rumenske hemmelige politi Securitate en agent til Frankrike for å myrde Goma. Agenten vendte seg imidlertid til den franske etterretningstjeneste Direction de la surveillance du territoire. Sammen med Goma iscenesatte de et mislykket mordforsøk ved at den rumenske agenten i en restaurant helte gift i Gomas glass, som en fransk agent så skvulpet ut ved å late som å være en tilfeldig klumpete restaurantgjest.
Etter den rumenske revolusjonen i 1989 begynte Gomas bøker å utgis i Romania og han selv begynte å skrive polemiske artikler i rumenske aviser. Med dette begynte hans anseelse å synke, idet han ikke lenger var av den samme symbolverdi for det antikommunistiske etablissement. Han ble anklaget for forfengelighet da han utgav flere omfattende bind av sine dagbøker.
Västra Frölunda
Västra Frölunda eller Frölunda er et område som idag er en bydel i det sørvestre Göteborg, men er også et historisk sogn og et poststed. Poststedet Västra Frölunda omfatter bydelsområdene Frölunda, Tynnered og Älvsborg, samt deler av Högsbo.
Paul Goma
Frankrike
På 2000-tallet ble Goma anklaget av jødiske og israelske grupper for å være antisemitt. I en artikkel fra 2002 i tidskriftet Vatra, og i boken Săptămâna roșie: 28 iunie – 3 iulie sau Basarabia și Evreii fra 2003, tok Goma opp massakren i Dorohoi, der rumenske militære i 1940 drepte 53 jøder. Goma beskrev motivet som hevnlyst etter massemordet på rumenere under evakueringen av Bessarabia, der jøder, ukrainere og andre minoritetsgrupper hadde deltatt. Gomas skildring avvek dermed fra den historieskrivning som var fremlagt av en statlig kommisjon, som ikke regner Dorohoimassakeren som en hendelse i særstilling, men som en del av Forintelsen, og Goma ble som følge av dette anklaget for å være holocaustbenekter. Marco Maximillian Katz, leder for Senteret for overvåkning og bekjempelse av antisemittisme i Romania, anklaget i en rapport Goma for å anse at Holocaust skyldtes jødene selv. I samme rapport avhandlet Katz også Gomas syn på Israel–Palestina-konflikten. Han skrev at «Goma beskylder det israelske folk for å være forbryterne i deres behandling av palestinerne». Katz avsluttet: «Jeg tror ikke at det finnes, i den erterkommunistiske kulturelitens produksjon, noen skrifter som kan jamføres med denne forne dissidents uttrettelige hat.» Goma, hvis hustru var jødisk, svarte at anklagene var uhederlige og lignet de argumenter som Securitate hadde brukt mot ham på 1980-tallet.
Moldova
Våren 2013 meddelte Goma at han aktet å forlate Frankrike og flytte til Moldovas hovedstad Chișinău for år tiltre som sjef for Senteret for studier av kommunismen. Samme år utså Det moldaviske forfatterforbund Goma til sin offisielle kandidat til Nobelprisen i litteratur. Han fikk moldavisk statsborgerskap 28. juni 2013.
Død
Den 18. mars 2020 ble Paul Goma innlagt på sykehuset Pitié-Salpêtrière Hospital i Paris etter å ha blitt smittet med covid-19. Han døde der 25. mars 2020, i en alder av 84 år.
Forfatterskap
Det meste som Goma har skrevet var selvbiografisk i en eller annen form. Hans romaner og hans rene selvbiografiske verker var skrevet i en likeartet stil, og han har selv hevdet at også romanene ligger svært nær virkeligheten. Gjenkommende grep var blant annet indre monologer og skifter mellom drøm og virkelighet. Hans dialoger inneholdt ofte dialektinnslag og bevisste språkfeil. Han har skrevet flere bøker om sin barndom i Bessarabia.
Bearbeidelser
Regissøren Mircea Daneliuc har filmatisert Gomas roman Patimile după Pitești under tittelen A unsprezecea poruncă. Filmen hadde premiere i 1991.
NM i hopp uten tilløp 1934
NM i hopp uten tilløp 1934 var en del av NM i friidrett 1934.
Mesterskapet ble arrangert i Oslo 10. mars. Arrangør var Oslo Turnforening.
Chips (band)
Chips var en svensk musikkgruppe som ble dannet i 1979 og ble oppløst i 1983. Singelen «Dag efter dag» var bandets eneste utgivelse som lå på VG-lista i Norge. Den lå fire uker og endte med femteplass som beste plassering.
Medlemmer
Bandet besto av:
Melodifestivalen
Bandet deltok i Melodifestivalen med følgende låter:
Recz
Recz er en by i Polen. Byen ligger i det vestlige Pommern (Vestpommerske voivodskap), like øst for Szczecin. Recz ligger på begge sider av elven Ina. Avstanden i en rett linje mellom byene Recz - Szczecin er 69 km til Warszawa er 381 km.
Byen hadde 2 977 innbyggere (31.03.2014).
Donse Krudtværk
Donse Krudtværk eller Donse Krudtmølle var et kruttverk (fabrikk for produksjon av krutt) ved Donse Å nær Hørsholm i Danmark, det var i drift fra 1704 til 1911.
Krudtværket ble anlagt i 1704 av Frederik IVs hustru dronning Louise, som eide Hirschholm slott på den tiden. Verket var kongelig eiendom inntil 1765, hvor det ble solgt og overgikk som privat virksomhet. Det ble drevet av vannkraft i form av en vannmølle plassert i Donse Å. Verket leverte krutt til hæren og flåten.
Ingebrigt Davik
Ingebrigt Davik (født 13. april 1925, død 29. januar 1991) var en norsk forfatter, kringkastingsmann og barneunderholder. Han er mest kjent for historiene fra «Taremareby», en serie med fortellinger og viser han debuterte med i NRK radios Barnetimen for de minste i 1959.
Donse Krudtværk
Verket opplevde flere sprengningsulykker, hvorav en var meget alvorlig. Den skjedde 16. mai 1882, hvor fire mennesker; en fabrikkarbeider og 3 piker ble drept og flere bygninger brant ned. Ulykken skjedde på et tidspunkt da de fleste arbeiderne ikke var til stede på verket og ville utvilsomt ha hatt flere omkomne om det hadde skjedd på en annen tid.
Ingebrigt Davik
Liv og virke
Ingebrigt Davik var fra øya Fjørtofta i Haram kommune på Sunnmøre. Familien flyttet til Brattvåg da Ingebrigt var 6 år gammel. Under krigen i Norge i 1940 dro familien til Island om bord på familiens båt «Koralen». Han utdannet seg som lærer på Hamar, og siden som musikkpedagog.
Donse Krudtværk
Både Henrik Cavling og Holger Drachmann leverte medrivende reportasjer fra ulykken som samtidig var uttrykk for noe av den første moderne journalistikk i Danmark.
Ingebrigt Davik
Liv og virke
Han begynte i radio i 1959 med fortellingene fra Taremareby, et eventyrlig undervannssamfunn av skalldyr, fisk og vekster. Oppfølgeren om Rokke-Gina kom i 1962. Seinere lagde han barnetimer om det underlige i Lissomskogen og om måkefamilien i Kekkek og Kjia på Kjaholmen.
Donse Krudtværk
Verket opplevde flere sprengninger både før og etter denne ulykken og verket ble stengt i 1911.
Ingebrigt Davik
Liv og virke
Davik deltok i flere episoder av barne-tv-programserien Kosekroken på 1960-tallet. I episoden som ble sendt 15. desember 1966 gjorde NRK nytte av at Davik behersket islandsk flytende. Episoden hadde Island som hovedtema, og et stykke ut i handlingen kom Davik inn døren til «tante Ragne» (Ragne Tangen), «vaktmesteren» (Svein Byhring) og «postmannen» (Ulf Wengård), som ikke skjønte hva Davik sa til dem fordi han henvendte seg til dem på islandsk.
Mye av stoffet, særlig om Taremareby og Rokke-Gina, ble også brukt i barneprogram på fjernsynet, hvor Det hende i Taremareby ble sendt i barne-tv i 1978. Ingebrigt Davik var også norsk forteller i den britiske animasjonsserien Romlingane (The Clangers) som ble sendt på NRKs Barne-TV i 1972 og 1986.
Ingebrigt Davik utgav flere barnebøker, både med historiene fra opplesningsseriene og visesamlinger med egne og andres viser. Han oversatte også flere radiodramatiseringer av barnebøker til norsk.
Ingebrigt Davik-huset
Kulturhuset i Haram kommune, som ligger i Brattvåg, fikk navnet Ingebrigt Davik-huset da det ble åpnet 25. mars 2006. Utenfor kulturhuset står en byste av Davik, laget av Ola Stavseng.
Metamorphosis
Metamorphosis kan vise til:
Vinter-OL 1960
Vinter-OL 1960 var de 8. olympiske vinterleker og ble arrangert fra 18. til 28. februar 1960 i Squaw Valley i USA. Skiskyting ble arrangert for første gang i vinter-OL.
Det var skeptiske europeiske stemmer som verbalt opponerte mot tildelingen av flere årsaker. Det var ingen eksisterende arenaer i området, alt måtte bygges nytt. Løypene i alpine grener ble sett på som under olympisk standard og representanter for nordiske grener var bekymret for høyden på 2000 moh da man ikke var sikre på hvordan utøverne ville kunne prestere i den tynne luften. Etter at Squaw Valleys arrangørkomité fant ut at kun ni nasjoner ville sende lag i bobsleigh-konkurransene, ble det foreslått å utelate bobsleigh fra disse vinterlekene. Den internasjonale olympiske komité gikk med på dette, noe som utløste sterke protester fra det internasjonale bobsleighforbundet.
Til tross for alle bekymringene man hadde på forhånd, ble lekene arrangert relativt problemfritt. Den kunstneriske utformingen av seremoniene, som Walt Disney hadde ansvaret for, ble fremhevet som et av høydepunktene.
Beste nasjon ble Sovjetunionen med syv gullmedaljer. Norge fikk seks medaljer, tre av dem gull. De norske gullmedaljene ble vunnet av skøyteløperne Roald Aas (1500 meter) og Knut Johannesen (10 000 meter), og av Håkon Brusveen på 15 km langrenn.
Valg av vertsby
Squaw Valley ble valgt ved avstemning under den internasjonale olympiske komités 51. sesjon i Paris i Frankrike 14. juni 1955.
Friendica
Friendica (tidligere kjent som Friendika) er fri programvare som implementerer et distribuert sosialt nettverk. Det legger vekt på omfattende innstillinger for privatliv og enkel tjenerinstallasjon. Det har som mål å bli forbundet med så mange andre sosiale nettverk som mulig.
Funksjoner
Friendica hevder å være desentralisert, fri programvare, sikret, privat, modulært, utvidbart, uorganisert, og forbundet.
For øyeblikket kan brukere av Friendica integrere kontakter fra Facebook, Twitter, Diaspora, StatusNet og andre tjenester i sin sosiale strøm. Kommunikasjon går begge veier når dette er mulig. Det finnes en overgang for å inkludere e-postkontakter. I tillegg finnes koblinger for å tillate kryssposting til bloggplattformer som WordPress.
Utvikling
Det er ikke noe selskap bak Friendica. Utviklerne er frivillige og prosjektet kjøres på en uformell måte, og bruker selve plattformen til å kommunisere og dele informasjon.
Installasjon
Utviklerne prøver å gjøre installasjonen av tjenesteprogrammet enkelt for brukere med liten teknisk innsikt, ut ifra argumentet at desentralisering på små tjenere er nøkkelen til å sikre frihet og privatliv på nettet. Friendica kan vanligvis også bli installert på delte tjenere, og er omtrent like enkelt å installere som WordPress. Brukere kan også velge å delta på offentlige nettsteder drevet av frivillige, og slik slippe å installere noe selv.
Mottakelse
I februar, 2012, skrev det tyske databladet c't: "Friendica demonstrates how decentralized social networks can become widely accepted." En annen tysk utgivelse, magasinet t3n nevnte Friendica som en Facebook-rival i en online artikkel i mars 2012 om alternativer til Facebook. Den sammenliknet Friendica med liknende sosiale nettverk som Diaspora og identi.ca.
Friendica støttes av GNU Telephony-prosjektet, også kalt GNU SIP Witch.
Friendica ble omtalt av Infoshop News som alternative to Google+ and Facebook til bruk for Occupy Nigeria movement.
Landhockey under Sommer-OL 2008 – Menn
Herrenes landhockeykonkurranse under Sommer-OL 2008 fant sted fra 11. til 23. august 2008 på Olympic Green Hockey Field i Beijing.
Tiridates I av Partia
I Arrianos' redegjørelse oppholdt Tiridates seg en kort tid i Partia under oppløsningstiden da Selevkos III Keraunos fra Selevkideriket angrep i 246 f.Kr. og de påfølgende årene. Tiridates ble beseiret og forvist av Selevkos II Kallinikos en gang rundt 238 f.Kr. Da Selevkos II ble tvunget til å vende tilbake til sitt eget riket grunnet at hans yngre bror Antiokos Hieraks gjorde opprør. Tiridates kom tilbake og beseiret selevkidene og tok til å bruke sin brors navn Arsakes, og etter broren nedstammer alle andre partiske konger, og således gitt navn til akamenidedynastiet.
Merk, Tiridates II av Partia er kalt for «Tiridates I» i fortellinger som mangler den tidligere Tiridates.
Darkhan-Uul
Darkhan-Uul er en av Mongolias 21 provinser.
5. divisjon fotball for menn (Trøndelag)
5. divisjon fotball for menn (Trøndelag) er en regionalliga i fotball under Trøndelag Fotballkrets. Fra og med sesongen 2011 var 5. divisjon det nest høyeste nivået i det regionale divisjonssystemet.
Jakob Poulsen
Jakob Poulsen (født 7. juli 1983) er en dansk fotballtrener og tidligere fotballspiller som er assistenttrener for.
Villa Nordraak
Villa Nordraak er et musikkalbum med Sigvart Dagsland. Albumet ble utgitt den 4. mai 2012.
Jakob Poulsen
Jakob Poulsen startet med å spille fotball i Næsbjerg, før han flyttet til Esbjerg fB. Den 9. september 2001 gjorde Jakob sin debut i SAS-ligaen da han ble byttet inn for Erik Wahlstedt i hjemmekampen mot FC Midtjylland etter drøye timen spilt.
I 2006 ble han solgt til nederlandske SC Heerenveen.
Sommeren 2008 fikk Jakob Poulsen beskjed om at han ikke var med i planene for førstelaget hos Heerenveen, og han fikk lov av klubben å skifte til AGF, hvor han skrev under på en 4-årig kontrakt.
I januar 2009 kom Jakob Poulsen med på tur til Thailand. Her gjorde han et så godt inntrykk, at han fulgte opp med å bli den første AGFer på tolv år som ble tatt ut til A-landslaget, da Morten Olsen tok ut troppen til en vennskapskamp mot. den 4. februar 2009. Han fikk sin debut, da han kom på banen etter ca. 60 minutters spill, på en noe uvant plass, høyreback. Han fikk også spilletid i VM-kvalifiseringskampen mot senere på våren, og da noen etablerte landslagsspillere måtte melde forfall til den avgjørende kampen mot  i juni samme år, fikk Poulsen sin første hele kamp. Det egentlige landslagsgjennombruddet fikk han mot i 1-2 nederlaget i en vennskapskamp 12. august 2009, hvor han av flere kommentatorer ble utropt som den beste danske spilleren. I sin syvende landskamp ble Poulsen matchvinner og sikret med sitt første landskampmål til 1-0 over Sverige, også Danmarks definitive kvalifisering til VM i 2010. Etter VM sommeren 2010 ble han klar for sin nye klubb FC Midtjylland, men var allerede enig med klubbledelsen om at han måtte innom behandlingsbordet for en ankeloperasjon først og en 10-ukers periode på sidelinja med opptrening for å bli kampklar til sin debut for Midtjylland.
Collyrodes
Utseende
En middelsstor, slank, brunsvart trebukk. Arten kjennes særlig på at pronotum er halsaktig forlenget. Antennene er ganske tynne og litt over halvparten så lange som kroppen. Hodet er forholdsvis stort og rundet, med små fasettøyne. Pronotum er omtrent tre ganger så langt som bredt, bredest ved roten og så stegvis avsmalnende mot en lang og smal "hals". Dekkvingene er parallellsidige, nokså kraftig punkterte. Beina har rødgule lår.
Deep Throat (film)
Deep Throat er en amerikansk pornofilm fra 1972. Filmen er skrevet og regissert av Gerard Damiano, som er kreditert under navnet Jerry Gerard; produsert av Louis Peraino, som var kreditert som Lou Perry, og hadde Linda Lovelace i hovedrollen, og som var det pseudonym som var gitt til Linda Susan Boreman.
Som en av de aller første pornografiske filmer som hadde en form for handling, figurutvikling og viss form for produksjonsstandard, fikk Deep Throat stor oppmerksomhet ut over slike filmers kjernepublikum, og førte til en trend kalt «porno-chic» til tross for at filmen ble forbudt i en rekke amerikanske regioner og ble deretter saksøkt og havnet i domstolen grunnet uanstendighet.
Handling
Filmen på 61 minutter hadde til hensikt å være en pornografisk komedie, med vittig dialog og sanger, og med fyrverkeri så går og bjeller som ringer under Linda Lovelaces orgasmer.
Mottagelse
Filmanmelder Roger Ebert omtalte Deep Throat i en artikkel tidlig i 1973, ga den 0-stjerne i vurdering, og skrev «Det er alt veldig godt og bra for Linda Lovelace, filmens stjerne, å forfekte seksuell frihet, men den energi hun gir sin rolle er mindre formidabel enn det er nedslående. Om du du må arbeid så hardt som dette for seksuell frihet, kanskje det ikke er verd anstrengelsen.»
Pornografen Al Goldstein skrev en omtale i sitt magasin SCREW med totalt motsatt fortegn: «Jeg har aldri blitt så beveget av noen teatralsk framføring siden jeg stammet med gjennom min egen bar mitsva.» Uten Goldsteins omtale ville filmen ikke ha blitt en suksess i New Yorks World Theater, ville aldri ha blitt angrepet av sedelighetspolitiet, ville aldri ha avkommet en mediaomtalt First Amendment-sak (amerikansk lovtillegg om ytringsfrihet), og ville kanskje heller ikke ha ført til den omfattende amerikanske pornoindustrien.
Porno chic og påvirkning på popkulturen
Deep Throat hadde offisielt premiere i kinoen World Theater i New York den 12. juni og det ble reklamert i avisen The New York Times under den neddempete og pyntelige tittelen Throat.
Filmens popularitet bidro til for en kortvarig periode interesse for den øvre middelklasse i å se pornografi, referert til av Ralph Blumenthal i New York Times som «gullalder for porno-chic», i betydning at filmen for en kort tid ble en sensasjon som gjorde at det ble noe alle bare måtte se. Flere kjendiser innrømmet å ha sett Deep Throat, inkludert Martin Scorsese, Brian De Palma, Truman Capote, Jack Nicholson, Johnny Carson., Spiro Agnew, og Frank Sinatra. Barbara Walters nevnte i sin selvbiografi å ha sett filmen. Jimmy McMillan uttalte provokatorisk at det var hans yndlingsfilm.
Filmens tittel ble i seg selv en popkulturell referanse, mest kjent da Howard Simons, den gang daglig redaktør The Washington Post, valgte «Deep Throat» som kodenavn for informant i Watergate-saken, mange år senere avslørt å være W. Mark Felt.
Riccardo Riccò
Riccardo Riccò (født 1. september 1983 i Formigine i Italia) er en italiensk landeveissyklist. I 2012 ble han utestengt i 12 år for doping.
Deep Throat (film)
Filmen
Filmen varer i 61 minutter, og var en lavkostnadfilm som ble spilt inn løpet av noen dager i New York og ytterligere 6 dager i Miami. Idéen til filmen kom da regissøren ble imponert av Linda Lovelaces evner til å svelge en penis, så dypt at den først stoppet når hun kom til roten.
Linda Boreman hevdet i ettertid i flere bøker, hvorav én, Marerittet, er utgitt på norsk, at hun ble tvunget ved trusler om vold og våpen til å medvirke i filmen, og hun var fram til hun døde i en bilulykke i 2002 engasjert i kampen mot porno. At hun ble truet med revolver, er vanskelig å bestyrke; det benektes av andre som var til stede, personer som likevel medgir at det under innspillingen ble opptrådt svært bestemt mot henne, og til tider voldelig. «I virkeligheten gikk hun fra å være stolt over sine meritter på film til å bli industriens motkjemper, og hevdet hardnakket i ettertid at hun ble presset til å delta i filmen av sin tvilsomme ektemann. «Hver gang dere ser Deep Throat, ser dere meg bli voldtatt», var en av hennes senere påstander om sin rolle i filmen.»
Riccardo Riccò
2005-2006
Etter to framgangsrike år som amatørsyklist forsøkte han først å bli profesjonell i det italienske laget Ceramica Panaria-Navigare i 2005, men fikk ikke tillatelse på grunn av for høy hematokritverdi. Saunier Duval-Prodirs sportdirektør Mauro Gianetti foreslo at han skulle tilbringe en uke på UCIs laboratorium i Lausanne for å vise at hans hematokritverdier naturlig var over 50 prosent.
Deep Throat (film)
Filmen
Det ble også gjort en oppfølger for å profittere på filmens suksess. Deep Throat Part II – skrevet og regissert av Joseph W. Sarno og hadde de samme skuespillerne Linda Lovelace og Harry Reems på nytt. Den ble filmet i New York City tidlig i 1973, og hadde premiere i New York i februar 1974.
Riccardo Riccò
2007
Riccòs gjennombrudd kom i Tirreno-Adriatico 2007, der han vant to etapper og poengkonkurransen. Han tok også en etappeseier og ble nummer to sammenlagt i Settimana internazionale di Coppi e Bartali. I sin første opptreden i Ardenne-klassikerne tok han en niendeplass i Amstel Gold Race og sjetteplass i La Flèche Wallonne. Han syklet Giro d'Italia som hjelperytter for Gilberto Simoni, og vant den 15. etappen til Tre Cime di Lavaredo foran lagkamerat Leonardo Piepoli. Han endte opp på sjetteplass sammenlagt. I sesongavslutningen Lombardiet rundt ble han nummer to etter å ha blitt slått i spurten av Damiano Cunego.
Deep Throat (film)
Filmen
Da Bergen Filmklubb i 1999 satte opp filmen under henvisning til film- og kulturhistorien reiste Linda Boreman dit for å protestere mot filmen sammen med pornomotstandere, noe som bidro til at det ble stor debatt rundt filmen.
Riccardo Riccò
2008
Det virket lovende for Ricco foran Tour de France 2008 etter å ha blitt nr.2 i Giro d'Italia 2008 etter Alberto Contador sammenlagt. Han vant både den 6. og den 9. etappen i Tour de France før han ble tatt i doping. 17. juli 2008 ble det kjent at Ricco har testet positivt på det forbudte stoffet EPO. Prøven skal være tatt i begynnelsen av juli, før Tour de France startet. Laget Saunier Duval-Scott trakk seg fra Tour de France, og Ricco fikk sparken. 2. oktober 2008 ble han dømt til to års utestengelse, fram til 31. juli 2010. I mars 2009 reduserte CAS straffen til 20 måneder. I juli 2009 justerte UCI straffen til 24 måneder, men i oktober 2009 ble den igjen redusert til 20 måneder, til 18. mars 2010.
Deep Throat (film)
Filmen
«Deep Throat er på ingen måter verken en god film eller en god pornofilm. Men sett i lys av dens rykte, senest forsterket gjennom dokumentaren Inside Deep Throat, er dette en film som de fleste filmentusiaster burde ha sett,» var konklusjonen til omtale i Trondheim Filmklubb.
Riccardo Riccò
2011
I februar ble Riccò lagt inn på sykehus med nyre-, hjerte- og lungeproblemer etter det som angivelig skulle være en blodtransfusjon med for gammelt blod, og ble deretter sparket fra Vacansoleil.
Arthur MacArthur jr.
Arthur MacArthur jr. (født 2. juni 1845 i Springfield i Massachusetts, død 5. september 1912 i Milwaukee i Wisconsin) var en amerikansk general og guvernør under den filippinsk-amerikanske krig.
Arthur MacArthur jr. var far til kaptein Arthur MacArthur III og general Douglas MacArthur.
Tidlig karriere
MacArthur kjempet i den amerikanske borgerkrigen og deltok i slaget ved Chickamauga, slaget ved Chattanooga og i Atlanta-felttoget. For sin innsats i slagene fikk han senere Medal of Honor.
MacArthur forlot hæren i juni 1865 og begynte å studere jus, men det var ikke noe for ham, så han returnerte til hæren i 1866 og ble forfremmet til kaptein samme år. Etter borgerkrigen reiste MacArthur rundt i landet, til han ble sjef for Fort Selden i 1884, men ble der bare i et år til han deltok i jakten på Geronimo. I 1889 fikk han rangen major.
Den filippinsk-amerikanske krig
MacArthur ble sendt som en av hovedlederne for amerikanerne under den filippinsk-amerikanske krig – som generalmajor i 1899, og samme år var han en hærførerne i det seierrike slaget ved Manila (1899). For dette ble han utnevnt til brigadegeneral og militærguvernør over Filippinene.
Han kom ofte i krangel med sivilguvernøren William Howard Taft, og i 1904 sørget Taft for at MacArthur mistet guvernørtittelen sin. Året etter ble MacArthur sendt tilbake til USA, og mistet rollen som hærfører på Filippinene.
Senere liv
Da MacArthur kom hjem i 1905 ble han forfremmet til generalløytnant for å ha fanget opprørsgeneralen Emilio Aguinaldo på Filippinene, og senere var han ambassadør i Tokyo og ble i 1906 Chief of Staff of the United States Army, den nest høyeste militære rang i USA.
Han pensjonerte seg i 1909 og døde senere i Milwaukee i Wisconsin 5. september 1912 av hjerteinfarkt.
Britisk mesterskap i friidrett 2019
10.000 ble arrangert som en del av Europacupen på 10 000 meter 2019, som ble arrangret sammen med «Night of 10,000 meter PBs» på Highgate Stadium den 6. juli.
Referanser
<References />
Gåsvær kapell (Herøy)
Gåsvær kapell er et kapell fra 1951 i Herøy kommune i Nordland.
Byggverket er kledd med eternitt og har ca. 100 plasser. Det er en sommergudstjeneste i kapellet i juli måned.
Tsjekkia under Paralympiske vinterleker 2018
Tsjekkia deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Wyatt Earp (film)
Wyatt Earp er en amerikansk westernfilm, skrevet av Dan Gordon og Lawrence Kasdan og regissert av Kasdan. Kevin Costner har hovedrollen som sheriffen Wyatt Earp, og rollelisten inkluderer Dennis Quaid, Gene Hackman, Isabella Rossellini, Mark Harmon, Michael Madsen, Joanna Going, Tom Sizemore, Bill Pullman, JoBeth Williams, Jeff Fahey og Mare Winningham.
Sammendrag
Under den amerikanske borgerkrigen bor tenåringen Wyatt Earp sammen med foreldrene sine på en gård i Iowa. Hans eldre brødre Virgil og James slåss i Union Army. Wyatt forsøker å stikke av fra foreldrene sine, med den hensikt å lyve om alderen sin og verve seg til borgerkrigen. Men faren oppdager ham og forhindrer planene hans. Brødrene hans kommer hjem etter krigen. James er alvorlig skadd, og hele familien flytter vestover. Wyatt blir vitne til at en mann blir drept under en skuddveksling, og kaster opp ved synet.
Wyatt reiser hjem til Missouri og gifter seg med kjæresten Urilla Sutherland. De flytter inn i deres nye hus, og Wyatt får seg jobb som politimann. Ett par måneder senere dør hans gravide kone på grunn av tyfus. Wyatt blir dypt deprimert etter dette. Han kvitter seg med hjemmet deres og alle eiendelene sine, og begynner å drikke voldsomt. Han ender etter hvert opp i Pine Bluff, Arkansas. Han raner en mann og stjeler mannens hest, men blir snart tatt til fange. Wyatt risikerer å bli drept ved hengning. Men faren hans redder ham fra fengsel, og ber sønnen om aldri å vende tilbake til Arkansas.
Senere blir Wyatt kjent med Bat Masterson og hans bror Ed Masterson. Wyatt blir senere introdusert for Doc Holliday i Fort Griffin, Texas, og de to blir snart nære venner. Filmen følger deretter Wyatts jobb som sheriff, hvordan han gjentatte ganger havner i skuddvekslinger med blant annet cowboyer i det ville vesten.
Dundgov
Dundgov er en av Mongolias 21 provinser.
Polen under Paralympiske vinterleker 2018
Polen deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Barnatro (album)
Barnatro er det femte albumet til Håkon Banken og ble utgitt høsten 1981 på plateselskapet Arne Bendiksen A/S. Banken hadde tidligere hatt en vise med kristent tilsnitt på hvert album, men denne gangen ble hele platen viet til sanger med religiøse tekster. Så langt var det også dette albumet som solgte dårligst for Banken. Han var inspirert av Aage Samuelsen, og fire av tekstene var skrevet av ham. Banken laget i 1988 et album som han kalte Farvel broder Aage.
Politifullmektig
Politifullmektig er en tittel på en politijurist, og er den laveste stillingsbetegnelsen for jurister i påtalemyndigheten. Stillingen er begynnerstillingen for politijurister, som siden kan bli forfremmet til politiadvokat og høyere lederstillinger. Politifullmektig er den laveste graden i ledelsesnivået i politiet, omtalt som høyere grader i politietaten og tradisjonelt som politiembetsmenn. I politiet brukes forkortelsen «pf.» om stillingsbetegnelsen politifullmektig.
Stillingstitler innen påtalemyndigheten
En nærmere oversikt over påtalemyndighetens tjenestemenn følger av straffeprosessloven § 55. Når en representant for påtalemyndigheten opptrer i retten i en straffesak omtales han eller hun vanligvis som aktor, eventuelt anklager eller offentlig anklager. Dersom en politijurist opptrer i retten i andre sammenhenger, for eksempel i fengslingsmøter etter utlendingslovens bestemmelser (utlendingslovens § 106 første ledd bokstav a og b), er den korrekte betegnelsen at vedkommende opptrer som statens prosessfullmektig.
Opprykk til politiadvokat
Etter å ha vært politifullmektig i minimum ett år kan man etter søknad få utvidet påtalekompetanse, noe som innebærer at en kan ta ut tiltale etter straffeprosessloven § 67 annet ledd bokstav b-d. Dette innebærer også vanligvis at politifullmektigen blir politiadvokat. Det er dog ikke uvanlig at politifullmektiger først får dette etter et par års tjeneste som politifullmektig. Det er for øvrig politimesteren i det enkelte politidistrikt som fremmer en skriftlig anmodning om dette på vegne av den enkelte politifullmektig, og det er videre førstestatsadvokaten ved det respektive statsadvokatembede politidistriktet hører inn under, som avgjør hvorvidt anmodningen skal tas til følge eller ikke. Politimesterens anmodning tas kun til følge dersom førstestatsadvokaten, etter å ha foretatt en totalvurdering, anser politfullmektigen å være faglig dyktig nok til å kunne inneha utvidet påtalekompetanse.
Ikke politifullmektiger i alle politidistrikter
Stillingsbetegnelsen politifullmektig benyttes ikke av alle politidistrikter. I disse distriktene blir nye påtalejurister vanligvis ansatt som politiadvokat.
Politijuristene inngår i politiledelsen
Politijurister (politiadvokater og politifullmektiger) utgjør en del av ledelsesnivået i politiet (høyere grader i politietaten) og er overordnet de fleste politiutdannede. I kraft av sin stilling har politiadvokater og politifullmektiger alminnelig politimyndighet. Dette følger av politiloven § 20. Det stilles krav om plettfri vandel for å bli tilsatt som politijurist, jf. politiloven § 18.